Dobszay Károly: — 
LEGYEN VILAGOSSAG! 
Kik árulták el Magyarországot 1945-ben? (I. rész.) 


(Alföldi Géza emléke előtt tisztelegve, ajánlom ezt az írást a nemzeti érzelmű magyar értelmiségnek — ha van ilyen 
egyáltalán —, hogy okuljanak belőle.) 


Vajon fel vagyunk-e már készülve az ismeretlenre? Egy olyan új tapasztalatra, amely mindent megkérdőjelezhet, amit eddig 
tudni véltünk és gyökeresen megváltoztatja eddigi felfogásunkat? Mert az ismertnek hitt valóság mögött a felfoghatatlan 
leselkedik és titokzatos rejtélyek bújkálnak. A szemmel látható mögött létezik egy másik igazság, ami olyan hihetetlen és 
olyan borzasztó, hogy alábbi írásomat csak erős idegzetű olvasóimnak ajánlom. 


Ha valaki elgondolkozik és az utóbbi évek tapasztalataiból kiindulva felteszi a kérdést, hogy bitorolta-e már a magyar tör- 
ténelemben a miniszterelnöki széket nagyobb gazember, mint Gyurcsány Ferenc, valószínűleg nemmel válaszol. Pedig 
nincs igaza! Ebből az egy szempontból kénytelen vagyok megvédeni az amúgy valóban az utóbbi évek leggátlástalanabb 
politikai kalandorát, mert az 1945 után ránk szakadt és , demokratikus újáépítésnek" hazudott néhány , szép év vívmá- 
nyait" jelképező kisgazdapárti miniszterelnök, Nagy Ferenc mellett, Gyurcsány legfeljebb csak egy szelíd, szélütött papri- 
kajancsinak tűnhet. 


Nagy Ferenc 


De mit tud a magyarság egyáltalán Nagy Ferencről? Semmit! Azon kivül, hogy bizonyos agyalágyult , nemzeti" széplel- 
kek a fellelhető összes lexikonban vagy megemlékezésben egy olyan kikozmetikázott , államférfi" képét tárják elénk, aki 
hősiesen ellenált a szovjet hordák nyomában hazánkat elözönlő judeobolsevista bandának, míg végül 1947-ben mene- 
külnie kellet az országból és élete hátralévő részében az emigráció keserű kenyerét ette. 


Török Bálint , Az értől az óceánig — Száz éve született Nagy Ferenc miniszterelnök" (Magyar Napló, 2003. december) című 
megemlékezésében például többek között így jellemzi: 


, Nagy Ferenc feladatának tekintette, hogy Amerikát megismertesse a tényleges kelet-európai viszonyokkal, hogy bemutassa azt a gátlá- 
stalanságot, amellyel a Szovjetunió megszegi a jaltai vállalásokat, s azt, hogy milyen lehangoló hatással volt a magyar demokratákra az 
agresszív szovjet akciók elleni nyugati fellépés elmaradása. Mindezt olyan diplomatikusan tette, hogy soha nem hívta ki maga ellen a 
hivatalos tényezők ellenérzését. Sőt, vitathatatlanul ő volt a magyar emigránsok között az, akinek a véleményét az amerikai kormány- 
tagok és képviselők leggyakrabban kikérték. 


EI kellett viszont viselnie az 1945-ös kitelepültek bizalmatlanságát. A szovjet hadsereg elől Nyugatra menekült emigránsok szerint Nagy 
Ferenc is felelős volt a kommunista hatalomátvételért, mert nem szállt szembe Sztálinnal és Rákosival. Ezek a kritikusok elfeledkeztek 
arról, hogy ők maguk valóban elmulasztották a szembefordulást Hitlerrel. Nagy Ferenc bölcsességét mutatja, hogy nem kezdett vitát a 
nyilasokkal, hanem tette, amit jónak látott." (...) 


, Élete utolsó éveiben felmerült a hazalátogatás gondolata. Barátai (Vörös Vince), volt barátai (Bognár József) és olyan kiváló személyi- 
ségek mint Illyés Gyula, hívták, és sokat tettek a látogatás érdekében. ÖO azonban az 1945-47-es magyar demokrácia szimbólumának 


számított, ezért nem volt egyszerű a kérdés. Szíve azt diktálta, hogy meglátogassa szülőföldjét, édesanyja sírját, de arra nagyon vigyázott, 
hogy a látogatás jellegét ne lehessen a Kádár-rendszer elismerésének tekinteni. Évekig folyt az egyeztetés, végül az örök emberi sors oldot- 
ta meg a problémát: 1979. június 12-én váratlanul meghalt. A szeretet hullámain elérkezett a hír szülőfalujába, s megszólalt a reformá- 
tus templom harangja. Temetése napján, 16-án már három falu - Bisse, Turony és Szava - harangjai emlékeztek halott fiukra. 


Temetésén képviseltette magát Carter elnök és Gerald Ford volt elnök. Mindketten levélben méltatták a halott államférfi érdemeit. Bay 
Zoltán, a világhírű fizikus bűcsúbeszédében arra emlékeztetett, hogy Mátyás király óta ő, az egyszerű parasztemberből lett politikus volt 
az első, aki mint miniszterelnök maga köré gyűjtötte a tudósokat. Lakóhelyén, a virginiai Herndonban hivatalos gyászt rendeltek el, a 
helyi rendőrök díszőrséget álltak a nemzeti lobogóval letakart koporsó mellett. Bisséből, édesanyja sírjáról egy marék földet küldtek bará- 
tai ezzel az üzenettel: , Édesanyád sírjáról a magyar haza földje ölelje körül hamvaid." (Lassan huszonöt éve nyugszik amerikai föld- 
ben, ideje lenne e nagy magyar államférfi hamvait hazahozni!) " (...) 


, Élete végéig az a remény éltette, hogy hazája újra a szabad világhoz fog tartozni, s rá is szükség lesz a demokratikus Magyarországon. 
Nem sokkal halála előtt így álmodozott: ,, Tudom, hogy hamarosan eljön az az idő, amikor letérdelek és megcsókolom az áldott amerikai 
földet, megköszönöm, hogy kenyeret adott a családomnak, nekem pedig tiszteletet. Azután hazafelé irányítom lépteimet, az én magyar 
népemhez, hogy szerényen új gondokat és új terheket vállaljak magamra, és a lelki és fizikai romokon szerény erőmmel új nemzetet 
építsek." (...) 


, Valamikor a harmincas években Jászi Oszkár azt jósolta, hogy a magyar életbe egy paraszt- vagy zsellérfiú hoz majd újat. E jóslatot 
igazolta Nagy Ferenc, a bissei parasztfiú, aki tehetségével és szorgalmával, elkötelezett buzgalmával eljutott a Tenkes alatti értől az 
Amerika partjait nyaldosó óceánig. Hogy az általa megálmodott és tiszta politikai munkával előkészített ,,új", a demokrácia nem épül- 
hetett ki teljesen, az nem rajta és a Kisgazdapárt politikáján múlott. Mint emlékirataiban megállapította: ,, A magyar demokrácia nem a 
kommunista kisebbségtől, nem Rákosi Mátyástól, hanem két világrész legnagyobb hatalmától, a Szovjetuniótól szenvedte ezt a 
vereséget." 


Tizenöt évvel halála után írta a Szabad Európa Rádió egykori munkatársa, majd 1979-1984 között a Magyar Osztály he- 
lyettes igazgatója, a parasztpárti Borbándi Gyula, aki mellesleg ,az 1945 utáni emigráció kiváló ismerője": , Amikor 1979. 
június 12-én meghalt, rádöbbentek, hogy kit és mit vesztettek el vele azok, akik párthíveiként, a népi mozgalomban társaiként, a negy- 
venötös koalíció demokratáiként megismerhették emberi erényeit, kényes erkölcsi elveit, paraszti józanságát, az idők folyamán megérlelt 
bölcsességét, széles látókörét, politikai tisztánlátását, államférfiúi képességeit, a magyar haza rendíthetetlen szeretetét és a demokrácia irán- 
ti feltétel nélküli elkötelezettségét. A demokrata emigráció vezér nélkül maradt." 


Ezek az értékelések és vélemények a mértékadók a jelenlegi magyar közéletben. 


Egy másik emigráns, a ,nem demokrata" nemzeti emigráció lánglelkű költője, Alföldi Géza, az általa a bayorországi 
Teising-kastélyban alapított és vezetett Társadalomtudományi és Történelmi Kutatóintézet számára még az ötvenes években 
sziszifuszi munkával összegyűjtötte a Nagy Ferenc életével és politikai tevékenységével kapcsolatban fellelhető összes 
dokumentumokat. 


Alföldi Géza az 50-es évek elején a Hídverők szerkesztőségében 


Szegény Alföldi Géza azt szerette volna, hogy egy majdan felszabaduló Magyarország független bíróságának asztalára 
leteszi ezeket a dokumentumokat, hogy ők ítéljenek a magyar történelem leggátlástalanabb egykori miniszterelnöke 


fölött. Alföldi Gézának nem adatott meg, hogy tervét megvalósítsa, de dokumentációs gyűjteményének felhasználásával 
most mi pótoljuk ezt a hiányosságot és ország-világ elé tárva bemutatjuk Nagy Ferenc igazi arcát. Alarc nélkül. 


Legyen végre világosság! 


Régi, megsárgult, de még jól láthatóan piros-fehér-zöld szinnel díszített címlapú könyvecskét lapozgatok. Még 1948-ban 
adták ki német nyelven Németországban. Címe: , Machtraub in Ungarn" (Hatalomrablás Magyarországon). Szerzője Nagy 
Ferenc. A volt magyar miniszterelnök igyekszik ebben a füzetben elhihetővé tenni hősi kiállásait és küzdelmeit a szovjet 
intézkedések ellen, hogy ezzel magát a világ szemében, mint mindenkori rendíthetetlen demokratikus államfőt 
tüntesse fel. 


Végigolvastam ezt a füzetet, s annak elolvasása után nem tudom, hogy mit becsüljek többre Nagy Ferencben: Háry 
Jánosra szégyent hozó hazudozásait, vagy azon kétbalkezes erőlködésnek izzadtság cseppjeit, hogy önmagát nemzeti hős- 
nek és a nyugati kultúra bajnokának, a bolsevizmus áldozatának tüntesse fel. 


A tények és hazugságok olyan variációja árad ebből a füzetből, ami eddig csak a bolsevizmus propaganda hadjárataiban 
volt szokásos. Fel kell azonban tételeznünk, hogy Nagy Ferenc maga is elhiszi mindazt, amit ír. Akkor viszont nem tud- 
juk, hogy a Rákosiban-megboldogult néhai miniszterelnökben mit lássunk: önimádatában és személyi fontosságában 
önmagát félistennek képzelő ön és közveszélyes elmebeteget, aki a közönséget oly bornírtnak tartja, hogy mondanivalóit 
valóban el is hiszi, vagy egy rosszulsikerült nemzetközi politikai kalandort, aki utoljára még reflektorfényben kiván állni, 
s ezt a reflektorozást csengő dollárokkal még meg is fizetteti. 


Bár azt a kort a történelem teljes bizonyossággal a , nyilvánvaló hazugságok korának" fogja nevezni, ez a nagyferenci 
hazugság tiráda annyira gyerekes és felháborítóan naiv, hogy a külföldet és a magyarságot ennyire korlátoltnak tekinteni, 
túlmegy a jóízlés határán. 


Nem foglalkoznánk vele, ha a mai, , rendszerváltotta" Magyarországon még mindig nem egy teljesen hamis és velejéig 
hazug kép uralkodna személyével kapcsolatban, s ez kényszerít bennünket arra, hogy könyvével és személyével minden 
őszinte borzadályunkat legyőzve, mégis foglalkozzunk! Mert ha nem tennénk, akkor hazugságainak részesei és a ma- 
gyar történelem éppen olyan kalandorai lennénk, mint ő volt. 


Biztos tudomásunk van ugyan arról is, hogy Nagy Ferenc erkölcsi és politikai teljes értéktelenségével a magyarság tisz- 
tán gondolkodó része már ugyancsak teljesen tisztában van, s egykori amerikai , nyüzsgésénekő egyedül a végtelenül 
türelmes (magyarul: agyalágyult) USA demokrata szellem volt az oka, mely még a csalóknak is módot ad arra, hogy szó- 
lásszabadságukkal élve, a maguk becstelenségét saját kezüleg bizonyitsák be. 


Sajnos, azonban a magyarok többsége, akik nem ismerve Nagy Ferenc igazi jellemét, egy jól működő széhámos történe- 
tírás áldozataivá lettek. Ezeknek a még tisztán nem látó, de becsületes és tisztességes magyaroknak érdekében, menjünk 
végig tárgyilagosan ezen a tanulmányon, s lássuk csak miként nem tud elhihetően még hazudni sem ez az államférfikép- 
ződmény. Amerikába való megérkezése után a New York Times azt írta róla, hogy képességével Amerikában legfeljebb 
béres lehetett volna egy kis farmon! Mennyivel demokratikusabb ország vagyunk mi, ahol ez az ember miniszterelnök 
lehetett! Sőt! Külföldön diszelgő száműzött Hazaffy, az ,új Kossuth"! 


Könyvében életrajzával foglalkozik. Elmondja származását. De azt nem, hogy anyját a bevonuló szovjet katonák megerő- 
szakolták, majd mikor az idős, töpörödött magyar anya félőrülten menekült előlük, egy szovjet tank elé hajszolták, mely 
elgázolta. 


Ebből csak a gázolást írta meg, azzal, hogy az eltaposás véletlen történt! 


Azt hiszem, kimondhatom, hogy az, akinek anyját egy megszálló hatalom részeg katonái meggyalázzák, utána megölik, 
s ez a valaki, a fiú, ezekről az állatokról mint dicsőséges felszabadítókról emlékezik meg, részükre dicsőítő szobrot állít- 
tat, abban vagy annyi szeretet nincs az anyja iránt, mint egy csatornapatkányban, vagy olyan tökéletes moral insanity, 
olyan erkölcsi őrült, akiről elmekórtani szakkönyvet volna csak érdemes írni! Becsületes magyarok tízezrei más magyar 
asszonyok, lányok, sőt európai asszonyok becsülete védelmében pusztultak el, köztük püspök, mint báró Apor is, míg ez 
a süvölvény saját anyja meggyalázóinak rendezi a legdíszesebb emlékünnepségeket és éveken át felszabadítóként tömjé- 


nezi őket. 


Kedves magyar barátaim! Ki vállalkozna közületek arra, hogy egy, az anyját meggyalázó hatalmat, mint felszabadítót 
ünnepeljen, s szoborleleplezéseken ezt az állatra is szégyenteljes erőszakot a történelem legdicsőségesebb cselekedetének 


méltassa? Akadna ilyen magyar? Vagy amerikai, francia, angol? Állítom, hogy egyetlen egy sem! 


Nagy Ferenc azt írja magáról (11. oldal 5. sor), hogy csak annyi fogalma volt a bolsevizmusról, hogy vallásellenes volt, s 
ezért elhárította magától. Nem tudjuk, hogy mit válaszoljunk erre! De kezdjük a feltételezéseket. Higgyük el, hogy nem 
tudott többet! De akkor: 


a./ szellemileg oly gyönge fokon állott, hogy nem értette meg. Könyvek és tárgyilagos tanulmányok bőven jelen- 
tek meg Magyarországon e témakörben, de bármelyik 14-15 éves magyar fiú szabatos és pontos felvilágosítással szolgál- 
hatott bárkinek a szovjet lényegéről. Vagy olyan lusta volt tehát Nagy Ferenc, hogy nem olvasott, vagy annyira lelkiisme- 
retlen volt, hogy bárkit, korra, nemre való tekintet nélkül, erről a problémáról megkérdezzen! A bolsevizmus bennün- 
ket, magyarokat érdeklő lényegéről az 1919-es idők felvilágosíthattak. Hol volt ekkor Nagy Ferenc úr? Talán ekkor is a 
vöröskalapácsos ember árnyékában hüsölt!? S nem látta a Lenin-fiúkat? Vagy oly lelkiismeretlen volt, hogy tudatosan 
nem tanulta meg a legelemibb politikai leckét? 


b./ a világ egyik leglelkiismeretlenebb politikai kalandora, aki lepaktál egy rendszerrel, azt a világ legtökéleteseb- 
bikének hirdeti, anélkül, hogy ismerné, csak azért, mert az belőle, az ismeretlen emberkéből miniszterelnököt csinált. 
Egy országot dob oda, csakhogy miniszterelnöki kéjmámorát kiélhesse. Ezek szerint eladta volna hazáját még az ördög- 
nek is, csakhogy a pokol tornácán istállómester, vagy főajtónálló lehessen! Mindegy, milyen áron! Csak hajrá, ide a bár- 
sonyszéket! 


De tegyük fel, hogy Nagyferenc nem mond igazat és ismerte a bolsevizmust. Akkor viszont: 


a./ közönséges útszéli hazudozó; 

b./ hazaáruló, mert ismerve a bolsevizmust, mégis kiszolgáltatta annak hazáját és nemzetét egyaránt; 

c./ nemzetgyilkos, mert csak azért, hogy miniszterelnök lehessen, tűrte a legjobb magyarok kivégzését, százezrek 
megbecstelenítését és elhurcolását. Ezt pedig azonnal láthatta, hiszen füzete 19. oldal 22. sorában maga írja le, hogy 
miként hurcolt el és deportált a szovjet , minden politikai bűn nélkül" magyar tízezreket Oroszországba, a biztos éhha- 
lálba. Ugyanezen oldalon azt is leírja, miként jajgat a magyar paraszt a szovjet brutalitások miatt! De nem tett érdekük- 
ben semmit, hacsak azt nem, hogy eltűrte, hogy fajtájának ezek a gyilkosai miniszterelnökké nevezzék ki. Ilyen aljasság- 
ra ezeréves történelmünkben Nagy Ferencen kivül még egyetlen más magyar nem vállakozott! De ha vállalkozott volna 
is, nem dicsekedne vele. Ő pedig tele szájjal meséli ezeket a borzalmakat, mentségére, holott mindezekért éppen ő fele- 
lős! 


d./ érdekhajhász, aki, csak hogy saját családját, vagyonát menthesse, szótlan tűrte százezrek kirablását, s futósza- 
lagon adta el hazája kincseit, szellemi és anyagi tekintetben egyaránt. Iskarióthi Judás óta kevesebb hitvány áruló szalad- 
gált még a földtekén, mint Nagy Ferenc. S nem tulságosan lehetünk büszkék arra, hogy Magyarországon született meg 
Krisztus halála óta a legnagyobb Judás, aki még azzal is tetőzi elődje hírnevét és becstelenségét, hogy az legalább szörnyű 
tette után felakasztotta magát, ő viszont reflektorfényben illegett, könyvet írt árulásáról, s bizonyára már az is megfor- 
dult betegesen hiú agyában, hogy jó lenne Kossuthal együtt fényképeztetnie magát! 


e./ s végül jellemtelenül gyáva, mert midőn látja, hogy számításai mégsem válnak be a saját anyagi és tekintélyi 
megerősödését illetőleg, előre megfontolt menekülési szándékkal elhagyta gaztettei színhelyét. Utána odakint úgy sür- 
gölődik, hogy azzal pénzt keressen, volt csendes bűntársainak elárulásával érdemeket szerezzen, s majdan fehér tógában 
az új Magyarországra a haza hőseként visszatérjen. Ennek érdekében még saját munkatársait is, úgy korábban otthon, 
mint később külföldön, egyaránt becsapta és orránál fogva vezette. 


Politikai pályafutását ismertetve, elsírja, hogy 1939-től kezdve egy , náciellenes" párt szervezését folytatta, s 1942-ben már 
együtt működött a szociáldemokrata szervekkel. (Micsoda érdem!!!) A nagyferenci hazugságdzsungelben is szépen fejlett 
példány ez a pár sor (14. oldal 2. bek.). Ilyen szemtelenül hazudni emberfeletti szemérmetlenség! 


Nagy Ferenc 1942. június 17.-én nagy beszédet mondott a parlamentben, s ebben a beszédben, a parlamenti napló tanú- 
sága szerint, szóról-szóra a következőket mondotta: 


, Tisztán látjuk, hogy a magyar nép elsőrendű kötelessége, hogy teljes erejével, nyiltan támogassa a német nép háborús erő- 
feszítéseit! Nemcsak most, mikor Hitler győzelmesen halad előre, hanem sokkal előbb, amikor még parasztgyerek voltam, 
ismertem már a nagy nemzeti célok társadalmi szervezetének erejét. Mi sem maradhatunk el Németország mögött!" 


Mi most ezután nem kivánjuk eldönteni, mikor hazudott Nagy Ferenc, öndicséretbe szédült könyvében, vagy ebben a 

parlamenti beszédében! Hitünk szerint: mindkettőben! Mert ez az ember tetőtől talpig merő hazugság, szolgalelkűség 


és talpnyalás! Ha kell, akár Habsburg-párti, holott fiatal korában a legélesebben a legitimisták ellen szónokolt! 


Az emigrációban természetesen zsidóbarátnak vallja magát, holott a zsidótörvények meghozatala során egyike volt a legá- 
dázabb és legkérlelhetetlenebb újítóknak! 


De gyerünk mégtovább! 1944. október 23-án megjelent az egyik minisztérium politikai megbizottjánál egy úr, aki bizal- 
mas beszélgetésben felajánlotta, hogy Nagy Ferenc és Veres Péter (éljen a későbbi bolsevista hadügyminiszter!) hajlan- 
dók azonnal a legerőteljesebben a nemzetvésdelmi munkába bekapcsolódni, ha Szálasi Ferenc mindkettőjüket legalább 
államtitkári rangra emeli. Csak mikor ez a felkinálkozásuk visszautasításra talált, tűntek el a jótékony félhomályban. Nagy 
Ferenc úr! (remélhetőleg a pokolban). Kár tagadni, mert e tárgyalásokat vezető urat nem sikerült hóhérkézre juttatni, 
életben maradt és tanúskodott! 


Nagy Ferenc Amerikába érve az Amerikai Magyar Népszava kedvence lett! (Minden zsák megtalálja a maga foltját!) Nagy 
Ferencnek tudnia kellett, hogy a lap akkori főszerkesztője, Pfeiffer Zoltán sikkasztás miatt menekült külföldre, s az ellene 
szóló körözés akkor még érvényben volt! Jól összeillettek: egyik a munkaadója pénzét, a másik egy országot sikkasztott el! 


Politikai életéről szóló meséiben elmondja Nagy Ferenc, miként bujkált otthon az ostrom alatt, míg végül is 1945. janu- 
ár 1-én a szovjet csapatok , megtisztították" Budapest utcáit. Megtisztították? Mitől? Budapest utcáit a magyarság legön- 
feláldozóbb vérei védték. 106 napig tartott a húszszoros túlerő elleni kegyetlen, állatias küzdelm, míg a lőszer és élelmi- 
szer hiányában a védők felmorzsolódtak. Ezek a férfiak a második világháború legcsodálatosabb védelmi harcát hajtották 
itt végre, hogy ameddig lehetséges, feltartsák a bolsevista hordákat Európa elözönlésétől! Európáért, nemzetükért, a kul- 
túráért és az egyházakért harcoltak ezek a hősök, akiktől Nagy Ferenc szerint a szovjet megtisztította az utcákat! Ezeket 
meggyilkolták, Nagy úr, az utcákat azonban nem tisztították meg, legalább is meg sem kisérelték, ha ön és elvbarátai ott 
maradhattak! 


Egyben azonban igazat írt, amikor azt írta: a szovjet tudja, mit akar. Igen, tudta! Tudta, hogy hasonló gerinctelen magya- 
rokra van szüksége, mint Nagy Ferenc és Tildy Zoltán, és a később szintén , emigrált" volt csatlós barátaik, akik szem- 
rebbenés nélkül szolgálták ki a kommunista érdekeket, csakhogy megtalálják számításaikat. A szovjet tudta, hogy rend- 
szerét soha tisztességes, gerinces magyar ember ki nem szolgálta volna, csak nagyferencek, tildyzoltánok, sulyokdezsők 
és társaik! 


Könyvének 13. oldalán az utolsó két bekezdésben a nyilasokkal kötözködik. Megállapítja, hogy a pártot a Volksbundisták 
támogatták, s hogy a volt nyilas párttagok a háború után odahaza éppen olyan kutyahűséggel szolgálták a bolsevizmust, 
mint annak idején a németeket. 


A történelmi hűség kedvéért, s nem azért, hogy a nyilasokat védjük, szögezzük le a következőket: 


a./ a Volksbundot a németek éppen a nyilas párt ellen alapították, s Basch Ferenc, a volksbundista vezér nyilvá- 
nos beszédében számtalanszor támadta a pártot, s a pártvezetőnek akasztófát igért, ha a németek véglegesen győznek, 


b./ ezzel szemben a volksbundisták épp úgy együtt működtek, s benne lehettek a Sulyok-Nagy-féle frakcióban, 
mint saját szervezetükben, a nyilaskeresztes pártba való belépés ellenben tilos volt, 


c. lehettek volt kisnyilasok a kommunista párt tagjai, mint ahogy voltak is, de hogy milyen lélekkel, az majd 
később kiderül. Ugyanúgy, ahogy voltak az akkori kommunista pártban nagyszámmal derék és tisztességes magyarok, 
akik naponta kockáztatták az életüket a hazájukért , illegális" munka végzésével. Különben sem az az irányadó, hogy egy- 
szerű párttagok vannak-e, vagy nincsenek a bolsevisták között, mert a tömeg ide-oda szédeleg mindenkor, hanem, hogy 
vezető van-e? 


d./ azt pedig Nagy Ferencnek kell a legjobban tudnia, hiszen ő maga vett részt ezeken a kivégzéseken, hagyta azo- 
kat magatartásával jóvá, hogy miniszter, államtitkár, vagy magas állami tisztviselő, akit október 15.-ét követőleg 1944-ben 


kineveztek, vagy állásában megerősítettek, egy sem volt kommunista szolgálatban, hanem vagy meghalt, vagy menekült- 
ként bújdosott, csak azért, mert fanatikus magyar volt. 


e./ ugyancsak ő tudhatta legjobban, hogy bírósági szinielőadással, vagy anélkül kivégzett, meggyilkolt nyilas és 
jobboldali, bűntelen magyarok száma meghaladta a 140 ezret. Nem számítva bele, természetesen, az ilyen pártvezetői 
minőségben közönséges bűncselekmények miatt minden rendszerben amúgyis elitélésre kerülő bűnözőket, akik száma 
messze alulmarad azokon a számokon, amikről a hazai vérgőztől szédült s irányított propaganda lapok annak idején sátá- 
ni vigyorral írtak. 


f./ Leszögezzük, hogy két vezetőnek számító nyilas állt vezető bolsevista szolgálatban, Tábor István, aki ugyan nem 
viselt párttisztséget, de mint nyilas költő volt ismeretes, és Paczolay György nagykőrösi lelkész, aki viszont a pártból már 
régebben kilépett. E két emberrel szemben azonban ott áll a kivégzett százezer, akik csak azért pusztultak el, mert nem 
alkudtak nemzetük kárára, mint Nagy Ferenc, s a pincékben való bújdosás helyett, mint tisztek, katonák, tábornokok és 
közlegények, vagy önkéntesek a keleti front legvéresebb szakaszaitól kezdve a határokig fegyverrel a kézben álltak szem- 
ben a világveszedelmet jelentő keleti pestissel! 


Nagy Ferenc könyvében tapasztalatlanságával védekezik. Bevallja, hogy voltak hibái, de ezekre azon nyomban kész a 
védekezése, hogy nem ismerte a bolsevizmus raffinériáit. A bolsevista vezérek, a Moszkvában kiválogatott és képzett s 
nem is magyar ágensek, úgy játszottak vele, mint macska az egérrel! 


Nagy Ferenc itt is csak bennünket igazol! Mert a világtörténelem legnagyobb lelkiismeretlensége kell ahhoz, hogy vala- 
ki, ismerve saját gyarló szellemi képességeit és tökéletes politikai analfabétaságát, egy süllyedő ország élére álljon a leg- 
borzalmasabb időkben, hogy azt kirabolni segítsen! S mérhetetlen ostobaságról és korlátoltságról tesz tanúbizonyságot 
azzal, hogy ezt a tehetetlenségét, műveletlenségét mégcsak nem is tagadja, hanem fennen eldicsekszik azzal, s azt mint 
mentőtanút vonultatja fel véres tettei indoklása képpen. 


Hogy merészelt ez az ember az ország élére állani akkor, amikor maga bevallja, hogy soha az ország határán kivül nem 
volt, egyetlen hangot más nyelvből nem ismer, politkai, történelmi előtanulmányokat nem végzett, s külpolitikai tájéko- 
zottsága nem haladta meg egy béresét. Hogy merészelt ez az ember még az emigrációban is álmokat szövögetni arról, 
hogy visszatérjen a felszabadítandó ország miniszterelnöki székébe, s hogy akadtak még olyan emberfelettien korlátolt 
magyarok, akik ebben a szándékában segítették! Maga a tervezés nyilt hazaárulás, de abban résztvenni is a nemzet és a 
magyar faj tudatos árubabocsátását jelenti. 


Vagy azt gondolta Nagy Ferenc — sajnos nem egyedül — hogy Amerika, Anglia, Franciaország, s a többi nyugati hata- 
lom csak azért fognak egyetlen katonát is feláldozni, hogy Magyarországot felszabadítsák a szovjet igája alól és egy önma- 
ga szerint is korlátolt embert ültessenek ismét a miniszterelnöki székbe? S teszi ezt akkor, amikor a szenvedő magyar nép 
körében odahaza egy vicc jár szájról-szájra: 


— Hány féle módon szabadulhat fel a vasfüggöny mögött élő rabszolgasereg a bolsevizmus járma alól? 

— Kétféleképpen: természetes úton és csoda útján. 

— A természetes felszabadulás az lesz, ha Szent Péter megjelenik az arkangyalokkal és lángpallossal kiűzik a szovjetet 
Európából. A csoda? A csoda pedig az lenne, ha Amerika tenne valamit a bolsevizmus ellen. 


De nézzük Nagy Ferencet a földszakértőt, a parasztot, a földszerető magyart! Hadd lássuk miként tesz legalább ebből a 
tárgyból vizsgát, amihez ténylegesen értenie kell, hiszen ebben született és nevelkedett. Kezdő honatya korában tele száj- 
jal uszított a földbirtokos osztály ellen, mert ez tetszett a földéhes, földnélküli magyar agrárproletáriusnak. Nagy 
Ferencnek tudnia kellett, hogy a földreform csakis megfelelő és a leggondosabb pénzügyi előkészítés után oldható meg, 
mert e nélkül nemzetgyilkosság! A pénz, a gépek, állatok, vetőmag nélkül földhöz juttatott kis paraszt a biztos éhhalál elé 
néz! Ezt már a gyakorlat is igazolta! Nincs tehát mentség, hogy nem tudta! Ezzel szemben könyvének 18. oldalán maga 
ismeri be, hogy Tildy Zoltánnal együtt Debrecenben a szovjet által követelt földreformot anélkül írta alá, hogy azt ismer- 
te volna, vagy azt átgondolta volna! Első pillanattól kezdve tudta, be is ismeri, hogy a bolsevizmus egy szándékosan rosz- 
szul végrehajtott földreformmal egyrészt a 10-20 holdas parasztságot akarta megfojtani, másrészt a 2-5 holdas föddarab- 
kák sikertelen termelési kisérleteivel igazolni, hogy csakis a kolhoz-rendszer egyedül az üdvözítő. Eltűrte, sőt helyesel- 
te, hogy megélhetésre alkalmatlan kis nadrágszíjj földeket osszanak széjjel, 70 90-ban olyanok között, akik eddig gazdál- 
kodással nem, vagy nem oly mértékben foglalkoztak, hogy tudásuk egy ilyen földből való megélhetést még kertgazdál- 
kodás esetén is biztosíthatta volna. 


Bitangul eladta tehát a földnélküli szegény jánosokat, velük együtt kisgazda pártja százezreit is, mert ezzel a földreform- 
mal kiszolgáltatta az egész országot egy héttagú, de nem magyar, bár magyar nevű, szovjet állampolgárokból álló, szerve- 
zett rablóbandának, csakhogy bársonyszékbe ülhessen! Mert viszont azt ő maga árulja el, hogy az aláírás ára Tildy köz- 
társasági, s az ő miniszterelnöksége volt! 


Nagy Ferenc! Aljasabb magyar parasztot még nem hordott hátán ez a föld! Itt nincs és nem lehet mentség, hogy , törté- 
nelem bácsi, kérem, én éppen nem voltam itt, mikor a földreformot tanultuk!". Nagy Ferenc parasztgyerek volt! Érte- 
nie kellett a földhöz, ismernie minden csinját, binját, s ha mégis így eladta véreit, paraszttársait, akkor hitványságára nincs 
is elég elitélő kifejezés a magyar szókincsben, mert ez több, mint hazaárulás, vagy nemzetgyilkosság! 


Szófacsarás ide, szófacsarás oda, Nagy Ferenc és cinkostársai minden kendőzés nélkül kiszolgáltatták az országot a bol- 
sevizmusnak, és soha nem voltak a nyugati demokrácia védői — ahogy ezt hozzá hasonló gazemberek vagy szellemi 
rokkantak ma is állítják — hanem a keleti pestis megfizetett, majd kirugott ügynökei, szálláscsinálói, akikkel a vállalt 
szennyes feladatok elvégzése után még a bolsevizmus fanatikusai sem voltak hajlandók tovább egy levegőt szívni, és az 
első alkalommal kisöpörték s a világ nyakára szabadították a szemükben is legaljasabb társaságot! Nem politikai mene- 


kült volt Nagy Ferenc és társasága, hanem egyszerűen kiebrudalt, s még a kommunizmus számára is fertőző veszélyt 
jelentő, erkölcstelenséget, elvtelenséget sugárzó komplexum! 


Könyvében azt hazudja, hogy a választás után döntöttek úgy 1945-ben, hogy koaliciós kormányt alakítanak! (A kommu- 
nistákkal, ahol az igazi hatalmat jelentő belügyminiszteri tárcát természetesen ők kapták!) Nem igaz, mert a választás 
előtt, s akkor is Moszkva utasítására, amely utasítást Nagy Ferencnek kellett demokratikus hatásvilágítással elfogadható- 
vá tenni! 


Azt is hazudja egy helyütt, hogy Tildyt ő segítette az elnöki székbe. De ez sem igaz, mert már Debrecenben megállapod- 
tak az oroszokkal, hogy ha aláírják a földreformot, Nagy Ferenc miniszterelnök, Tildy pedig államelnök lesz! Ezt a 
megállapodást maga Nagy Ferenc mondta el pár héttel később Kovács Bélának, pártja főtitkárának, akiben azonban még 
élt annyi paraszti tisztesség és becsület, hogy felháborodottan tiltakozott a lókupeceket is megszégyenítő alku hallatára! 
Nem is örült tehát senki jobban Kovács Béla letartóztatásának, Nagy Ferencnél, mert ezzel megszabadult sötét gaztette 
tanújától, s félreállította az útból a pártban is egyre népszerűbb, nagyképességű, becsületes és egyenes ellenfelét. Azért 
természetesen kell egy-két krokodil könnyet is ejteni érte, mint könyvében is , jóbarátja tragédiája" miatt! De aztán, gye- 
rünk tovább! Van még valami eladó? Nagy Ferenc végkiárúsítást rendez! 


Könyve 25. oldalán ezt írja például, hogy Rákosi és Szakasits kényszerítették a miniszterelnöki tisztség elvállalására. A 
többségi Kisgazda párt elnökét kényszeríti a kisebbségi pártok két tagja (ismerős, ugye?), hogy vállalja el a miniszterel- 
nökséget!? Kényszerítették pedig azért, mint írja, mert őt találták erre a kisgazdapártból a legalkalmasabbnak! Nagy 
Ferencet nem a miniszterelnöki szék elfoglalására kényszerítették, hanem a debreceni földreform végrehajtására! Ez az 
igazság! Nem akarom (bár nagyon nehezemre esik!) egyéni becsületében és tehetségében megsérteni az akkori kisgazda 
párt több jóakaratú és hiszékeny tagját, de mégis önkénytelenül felvetődik az a kérdés, hogyha Nagy Ferenc volt a legér- 
tékesebb, legbecsületesebb, legtisztességesebb, akkor vajon milyen lehetett a többi tag? 


A Kis Képes Újság címlapja: 
Akik az ország sorsát intézik: Nagy, Tildy, Szakasits, Rákosi 


Ezt a kérdést nem hagyja válasz nélkül maga Nagy Ferenc könyve 30. oldalán a 9-16. sorokban, ahol beismeri, hogy párt- 
ja soha többségi párt nem volt, ezért valamennyien tökéletesen járatlanok voltak a politikai és államvezetési életben. Amig 
Magyarországon relative volt szabad parlamenti élet, ez a párt soha nem tudott kikeveredni a névtelenségből, mert töme- 


gek sohasem állottak mögötte. Az 1945-ös választás sikerének is csak egyetlen magyarázata van, hogy ez a párt volt az 
egyetlen, amely még elvétve nemzeti színben jelentkezett. Milliók adták rá szavazatuk, mert magyarnak és tisztességes- 
nek hitték! Milliókat rabolt meg és csapott be a Kárga-Tildy-Nagy hármas vezérség! Milliók elkótyavetyélt hite ténfergett 
akkor gazdátlanul az országban, s hogy a kommunista párt annyira megerősödött, azért e hármas vezérség felelős, mert 
a hitében megcsalt tömeg a bolsevista agitáció könnyű játékszere lett! 


Magyarországot nem Rákosi és Rajk bolsevizálták, hanem a Nagy-Tildy-Varga hármas a magyar történelemben példa nél- 
kül álló árulása és lélekmérgezése! Így még nem adtak el hazát és nem árultak el magyar tömegeket! Ekkorát, mint a hár- 
mas választási programja volt, még nem hazudtak a világtörténelemben! Szegény, szerencsétlen magyarságunk lelkét és 
hitét bízta rájuk, s ezek a vásári csalók (itt a piros, hol a piros) úgy kisemmizték a magyar népet, mint hivatásos útonál- 
lók! 


Különben Nagy Ferenc önmentő-brosurájában vörös fonalként húzódik végig az a védekezés, hogy , nem tudtamf, a 
tudatlanság szörnyű vádja. De mióta mentség a szellemi korlátoltság és az erkölcsi érzék hiánya a nemzetgyilkos kezé- 
ben? Mint írja, két évig hitt és mindig csak hitt a bolsevistáknak! Az államvezetés nem hit dolga, hanem a tudásé! S aki 
nem tud államot vezetni, annyira: hogy mindig csak esküdt ellenségeinek hisz, az nem is lehet más, vagy korlátolt, vagy 
aljas egyéni célokat kergető szerencselovag! Ez nem a mi megállapításunk, de a történelem örök és megcáfolhatatlan tör- 
vénye! 


De nézzük meg végül is, nagy hite ellenére miért és hogyan menekült! Előadása menekülése tekintetében és indoklásá- 
ban az első sortól az utolsó sorig hazugság! Itt az igazság a következő: 


Nagy Ferencet régi barátság fűzte első pénzügyminiszteréhez, a Corvin Áruház hajdani igazgatójához, Gordon-Neuhaus 
Ferenchez. Róla csak annyit, hogy pénzügyi zsenialitása olyan inflációba zavarta az amúgy is kifosztott Magyarországot, 
amilyenre példa még nem volt a világtörténelemben. Ez az infláció egycsapással tönkretette mind a kisgazda, mind az 
iparos, mind az intellektuell társadalmi osztályokat. Pénz csak a bolsevista ügynökök és idegenek kezében maradt, s így 
akadályozták meg, hogy a magyarság jobbik, becsületes, s mintegy 80 90-ot kitevő, lelkében a keresztényi demokráciát 
kivánó rétege harcot kezdhessen a parazita bolsevizmus ellen. Gordon-Neuhaus pénzügyi , zsenije" akarva, nem akarva 
a bolsevizmus elsőszámú szálláscsinálója lett! 


Mikor Gordon elvégzi nemzetromboló feladatát, a bolsevisták félresöprik. Nagy Ferenc kétségbeesetten látja, hogy amíg 
maga minden megállapodást, amit a szovjettel kötött a saját személye javára és az ország kárára, szigorúan betart, addig a 
kommunista párt a személyének igért előnyöket egyre erősebben nyirbálja. Reménye, hogy a világ bolsevizálódik, s így 
állása örökös, elpárolog, mert a világ felébredt öntudata egy-kettőre szembekerül a keleti pestissel. Kiderül tehát, hogy a 
debreceni országeladási üzlet még sem fizeti ki magát teljes mértékben. Összeülnek: Gordon-Neuhaus, Nagy, Tildy, 
Varga s meghányják-vetik, miként lehetne a hinárból megfelelő ellenértékek birtokában szabadulni. Gordon képzett 
koponya, maga soha bolsevista nem volt, ismeri a nyugati gondolkozást, leméri az amerikai közvélemény ellenállásának 
erősödését jelentő veszélyt, s menekülést javasol. 


Ugyes húzással Nagy Ferenc Svájcba nevezteti ki Gordont követnek, hogy ott szökésük útját előkészítse. De miért éppen 
Svájcba? Mert ez van aránylag a gyanúmentesen leghamarább elérhető távolságban, másrészt itt mintegy 27 millió svájci 


frank van elhelyezve magánbankokban. Svájc ugyanis fenti árútartozása fejében fentálló összeget 1944. március 19-én 
letiltja, mert nem tartja a maga részéről függetlennek Magyarországot, s azt kamatra kihelyezi azzal, hogy ezt az összeget 
majd egy független magyar kormánynak a kamatokkal együtt később fizeti ki. 


Gordonnak óriási összeköttetései vannak Svájcban, mert őmaga az Emden bankházak — a világ egyik legnagyobb titkos 
bankkonszernjének — magyarországi láthatatlan feje s így remélhető, hogy ebből az összegből, ha nem is mindet, de 
valamennyit fel tud hajszolni. Gordon-Neuhaus el is utazik, s működése majdnem teljes egészében e pénzösszegek fel- 
szabadításából áll. Végül is sikere van, mert valamennyi ebből az összegből felvehető. A terv az, hogy Nagy Ferenc svájci 
pihenő túrára indul egészségügyi okokból, magával csempészi az utolsó pillanatban Tildyt és Vargát. Nagy Ferenc azon- 
ban, úgy látszik, magának is kevesli az összeget, s ettől kezdve a tárgyalások vontatottak közte és társai között. Ideges! 
Idegessége indokolt is, mert Münich és Péter Gábor rendőraltábornagyok detektivjei valamit megszimatolnak. S ha nem 
is tudják felderíteni az egész ügy hátterét, Nagy Ferenc tartós megfigyelés alá kerül. Rákosiék gyűjtik az adatokat! Nagy 
Ferenc is sejti, hogy nyomában vannak, s ezért egyre izgatottabban sürgeti elutazását. Végül 1947. május 14.-ében álla- 
podnak meg. 13-án reggel azonban Péter Gábor detektivjei kihallgatnak egy rejtelmes telefonbeszélgetést, sikerül meg- 
fejteni, s így az ügy tisztán áll előttük. Döntő lépésre szánják magukat! 


Rákosiék számára nem fontos Nagy Ferenc, mehet, de Tildynek maradnia kell! Nagy Ferencből is hasznot akarnak 
mégegyszer húzni, tehát sebtében egy minden eddigi kommunistta követelésnél szemtelenebb kívánsággal állnak elő, s 
kényszerítik, hogy a kivánságokat még 13-án tárgyalja le és teljesítse! 


Nagy Ferenc össze is hívja a minisztertanácsot és pártja vezetőit és délelőtt megkezdődik a kommunista kivánságok meg- 
vitatása. Közben azonban mások is tudomást szereznek tervéről s a bolsevisták követeléséről. S megjelenik déli tizenkét 
órakor a miniszterelnökségen , néhány úr", akik azonnali sürgős kihallgatást kérnek Nagy Ferenctől. Nagy Ferenc fel- 
függeszti az ülést, félrevonul, majd háromnegyed óra után halálsápadtan újra visszatér a bolsevista kivánságokat tárgyaló 
ülésterembe, s az eddigi engedékeny magatartásával szemben, elutasító határozati javaslatot hozat a gyűléssel. 


Az ötvenes években ismert okok miatt , még nem volt időszerűS, és főleg nem volt ajánlatos, hogy Alföldi Gézáék nyil- 
vánosságra hozzák, kikkel és mit tárgyalt Nagy Ferenc, aki ugyan beismerte, hogy e tárgyalás megtörtént, de később is 
hallgatott róla, mint a sír. Ma már elmondhatjuk, hogy a , néhány úr" az amerikai titkosszolgálat ügynöke volt, akiknek 
— tervezett szökésére és későbbi emigráns életére gondolva — Nagy Ferenc becsületszavát adta, hogy nem fogja teljesí- 
teni a kommunisták követeléseit. Tudta, mire adta becsületszavát, s hogy ezt a becsületszavát, ami a magyar ember előtt 
a legszentebb, rövid időn belül aljasul megszegte, s ezzel az egész világot becsapta! Ezt a becsapást folytatta később ame- 
rikai házigazdáival szemben is. 


Rákosiék Nagy Ferencék elutasító határozatát ellenvetés nélkül veszik tudomásul. A miniszterelnök lelkes körülmények 
között elbúcsúzik, majd magánlakására vonul, hogy onnan reggel eltávozzék Svájcba. Éjféltájban azonban szovjet tisztek 
verik fel álmából s kényszerítik, hogy Szviridov lakására menjen. (Szviridov, Vlagyimir Petrovics 1945—1947 között a 
magyarországi Szövetséges Ellenőrző Bizottság elnökének helyettese volt; a számos funkciót betöltő Vorosilov helyett 
gyakorlatilag ő vezette a bizottságot.) Nagy Ferenc rosszat sejt, de mennie kell! Még nagyobb megrettenésére ott találja 
a szovjet parancsnok lakásán Rákosit, Rajkot, Münichet, Péter Gábort és Révayt. Szviridov kertelés nélkül elébe tárja a 
nyomozati adatokat! Ismerteti, hogy tudnak szökéséről, Tildy, Varga és társai szerepéről. Nagy Ferenc reszketve áll a 
gunyosan mosolygó szovjet ágensek gyűrűjében. Esze ágába sem jut becsületszava, hanem örömmel kap Rákosi ajánlata 
után, hogy menekülhet, bántódása nem esik, de írja alá azonnal lemondását, teljesítse akommunista kivánságokat, s hogy 
a külső látszatot is betartsák, vállalja, hogy színleg lemondását csak a svájci határszélen írja alá, hogy ezzel becsületessé- 
gét és a rajta kivül álló kényszert igazolja. Rákosiék azonban nem bíznak Nagy rögtön adott becsületszavában, ők már 
ismerik a nagyferenci becsületszó értékét, s túszul ott kell hagynia ötéves fiát. 


Nagyferenc mindent teljesít, s anélkül hagyja el a várost, s az országot, hogy Tildyt, Vargát, s legjobb barátja fiát, dr. 
Kapocs Ferencet, személyi titkárát értesítené, pedig biztosan tudja, hogy utóbbira föltétlen halál vár. Nincs benne annyi 
betyárbecsület, hogy legalább őt mentené, aki az iránta érzett tiszteletből került bele a maga becsületesen hiszékeny lel- 
kével a halál karmaiba. 


A többi részlet már ismerős. Vigan nyaral 14 napig Svájcban, majd cirkuszi körülmények között lemond, aláírja a nyilat- 
kozatnak titulált papírfecnit a svájci határon Sztálin által neki adományozott kocsija, egy nemzet vérdíja hűtőjén, film- 
pergés közben átveszi , elrabolt" gyermekét, s megjelenik a történelem szinpadán, mint a magyar tragédia hőse! A nyuga- 
ti demokrácia patentírozott mártírja! 


De még Svájcból is úgy lép meg, hogy menekülését segítő barátját, Gordon-Neuhaust kifosztja. Ugyanis a vélt 3 millió 
svájci frankot titokban Rákosiék letiltják, s így NNagy Ferenc üres zsebbel áll Svájcban. Gordon segít rajta. Gordont isme- 


rik Svájcban, s így sikerül neki többszázezer svájci frankot személyi hitelként a maga bonitására felhajszolni (Nagy el is 
ismeri, hogy barátai szedték össze a pénzt!), azzal a feltétellel azonban, hogy Nagy Ferenc megszerzi Gordon részére is 
az amerikai beutazási engedélyt. Nagy átveszi a pénzt, megbeszélik, hogy reggel találkoznak a repülőtéren, ott lesz a beu- 
tazási engedély, hat órakor! Gordon már fél hatkor ott van, de Nagy Ferenc viszont már ötkor elrepült, egy sor írás 
visszahagyása nélkül, természetesen Gordon pénzével! 


Amerikában Nagyferenc azonnal az üzletre veti magát. 30.000 dollárért eladja az Amerikai Magyar Népszavának emlékira- 
tait. De úgy látszik, ez sem elég, mert hamarosan megállapodást köt egy színházi vállalkozóval, hogy az ügynökség ren- 
dezésében fellép egyes magyar gócokban s ott rettenetes üldöztetéséről érdekfeszítő előadásokat tart, belépti díj mellett, 
s elmeséli Nagyferike dicsőséges kalandjait a Szovjet Mackó Muki bácsival, kicsinyeknek és nagyoknak. Ezért 28.000 dol- 
lárt helyeznek kilátásba. Meg is indul a nagy , felvilágosító munka"! Azóta állt a cirkusz széltében, hosszában. Műsor: 
Himnusz, Tilpra magyar, Nagy Ferencet égigmagasztalják, Nagy Ferenc beszél és mesél, majd műkedvelők mutatnak be 
nem is kétesértékű vidámságokat, utána pörkölt, túróscsusza és tánc reggelig. Így készül az új honfoglalás Amerikában! 
Szegény, szerencsétlen amerikai magyarok, akiket így vezethettek félre, mert nem ismerték a valóságos helyzetet. 


Amerikában 


De Nagy Ferenc életében először végre megkapta a nekivaló, testreszabott szerepet. Ez igen, ez nekivaló! Itt gátlás nél- 
kül hazudozhat, háryjánoskodhat, rémmeséket csacsoghat, hogy borzong bele a gyanútlan hallgató háta, mert nincs aki 
leleplezze, de főképpen, mert ezért fizetik! S ezzel újból magyar pénzből kovácsolnak velünk ellenséges lapok és egyé- 
nek alapot Magyarország és a magyarság tekintélyének aláásásához. 


Nagy Ferenc habzó szájjal gyilkosokról és banditákról beszél, akik már 1944-45-ben elhagyták az országot és a nemzeti 
emigrációhoz tartoztak. Őket vádolja azzal, hogy a nemzet tragédiáját okozták, csakhogy véres tetteiről elterelje a világ 
közvéleményének figyelmét. Kezéhez ártatlan százezrek vére tapad, zsebében Judás-dollárok lapulnak meg, s nagyhangú 
álmokat sző arról — félrevezetve a világ közvéleményét — hogy majd mégegyszer fehér tógában vonul be 
Magyarországra miniszterelnöknek Varga Béla köztársasági elnök társaságában; ha nem is fehér lovon, de nyolchengeres 
Bugattin! 


Nem szívesen, de le kellet írni ezeket a cáfoló sorokat, mert Nagy Ferenc szelleme még ma is sok tájékozatlan magyart 
téveszt meg. S ha itt-ott erősebb kifejezéseket használtam, őszinte bocsánatot kérek minden magyartól, akit sértett, de 
Nagy Ferenc méltatásához még e szavak is gyöngék. És ha valaki azt gondolná, hogy ezzel kimerült Nagy Ferenc aljas- 
ságának tárháza, az nagyon téved, ahogy ezt tanulmányom második részében látni fogjuk. 


(folytatása következik) 


